section_heading: Radnja
paragraph_text: Radnja se odvija u Africi, u Ponosnoj zemlji (Pride Lands). Početak počinje izlaskom sunca i okupljanjem životinja oko Ponosne stijene. Blizu ruba stijene stoji lav i ubrzo dolazi babun koji uzme novorođenog lavića (očito sina lava i obližnje lavice), obavi ceremoniju na laviću posipanjem pijeskom i ocrtavanjem crvene mrlje preko čela te ga podigne da ga sve životinje mogu vidjeti i nakloniti se malom kraljeviću. Nakon ceremonije dolaze kljunorožac Zazu i kralj Mufasa (s prethodne scene) kod Scara, Mufasinog mlađeg brata, ljuteći se što se kao član obitelji nije pojavio na ceremoniji kraljevića, Mufasina sina, Simbe. Negdje dalje, na drvetu, babun Rafiki, koji je vodio ceremoniju nacrta Simbu na drvetu kao malog lavića.